Kuldip Singh (arkitekt)

Kuldip Singh (குல்திப் சிங்; født 1934 i Britisk India; død 10. november 2020 i Delhi i India) var en indisk arkitekt og kunstsamler.

Liv og virke 
Singh tok eksamen i 1957 ved School of Planning and Architecture i Delhi. Sammen med Balkrishna Vithaldas Doshi, Raj Rewal, Achyut Kanvinde og Charles Correa var han aktivist i den indiske arkitekturbevegelse under avkoloniseringstiden i India.

Singh var kjent for sine strukturelt komplekse moderne arbeider og sin bruk av betong. Han var en av de første representanter for modernismen i India. To av Delhis mest kjente regjeringsbyggverker var tegnet av ham, National Cooperative Development Corporation (1990) og Palika Kendra (1983, New Delhi Municipal Council).

Singh var også kjent for en enestående kunssamling med ca 350 Thanjavur-maleri, en sørindisk kunststil. 

Singh døde 10. november 2020 i Delhi som følge av covid-19.

Referanser 

Indiske arkitekter
Byplanleggere
Kunstsamlere
Personer fra Delhi
Dødsfall relatert til covid-19 i India